open-index/open-wikipedia-markdown huggingface dataset:
Έμπον Μος-Μπάκραχ

Ο **Έμπον Μος-Μπάκραχ** (, 19 Μαρτίου 1977) είναι Αμερικανός ηθοποιός. Είναι γνωστός για τον ρόλο του στη δραματική-κωμική τηλεοπτική σειρά *The Bear* (2022–σήμερα), για τον οποίο κέρδισε δύο φορές το Βραβείο Έμμυ Ζώνης Υψηλής Τηλεθέασης Καλύτερου Β' Ανδρικού Ρόλου σε Κωμική Σειρά και έλαβε δύο υποψηφιότητες για Χρυσές Σφαίρες.

Ο Μος-Μπάκραχ έχει εμφανιστεί με σημαντικούς ρόλους στις σειρές *Girls* (2014–2017) και *[[Νοσφεράτου (τηλεοπτική σειρά)|Νοσφεράτου]]* (2019–2020), και εμφανίστηκε στον πρώτο κύκλο του *[[Andor (τηλεοπτική σειρά)|Andor]]* (2022). Στο Κινηματογραφικό Σύμπαν της Marvel, έχει υποδυθεί τον Ντέιβιντ «Micro» Λίμπερμαν στον πρώτο κύκλο του *[[The Punisher (τηλεοπτική σειρά)|The Punisher]]* (2017) και τον Μπεν Γκριμ / Thing στις ταινίες *[[The Fantastic Four: Πρώτα Βήματα]]* (2025), *[[Εκδικητές: Η Άνοδος του Doctor Doom]]* (2026) και ** (2027).

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοεβραίοι
Κατηγορία:Αμερικανοί ηθοποιοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί θεάτρου
Γκοϊτσέβιτσι

Το **Γκοϊτσέβιτσι** (βοσν. *Gojčevići*, σερβ. Гојчевићи) είναι μικρό χωριό που ανήκει στον Δήμο του Νόβο Γκόραζντε, στο δυτικό μέρος της Σερβικής Δημοκρατίας της Βοσνίας και Ερζεγοβίνης.

## Δημογραφία και γεωγραφία
Σύμφωνα με την απογραφή του 2013, ο πληθυσμός του Γκοϊτσέβιτσι ήταν 15 κάτοικοι, έναντι 48 κατοίκων το 1991. Το χωριό είναι κτισμένο κατά μήκος της δεξιάς (νότιας) όχθης του ποταμού Ούνα, σε μέσο υψόμετρο περίπου 140 μέτρα πάνω από την επιφάνεια της θάλασσας.

## Παραπομπές


Γκοιτσεβιτσι
Νόβο Γκόραζντε

Το **Νόβο Γκόραζντε** (βοσν. *Novo Goražde*, σερβ. Ново Горажде) είναι χωριό και ομώνυμος δήμος στο δυτικό μέρος της Σερβικής Δημοκρατίας της Βοσνίας και Ερζεγοβίνης. Σύμφωνα με την απογραφή του 2013 ο πληθυσμός του χωριού ήταν 278 κάτοικοι, ενώ ο πληθυσμός του δήμου ήταν 3.117 κάτοικοι.

## Ιστορία
thumb|left|225px|Το φρούριο Σάμομπορ
Το Γκόραζντε αναφέρεται για πρώτη φορά το έτος 1379 ως εμπορικός κόμβος συνδεδεμένος με τα καραβάνια από και προς το Ντουμπρόβνικ, και ως «ανοικτή πόλη» το 1444. Το μεσαιωνικό φρούριο Σάμομπορ που έκτισε ο Στιέπαν Βούκτσιτς Κόσατσα βρισκόταν εντός του εδάφους του σημερινού δήμου. Ο βοεβόδας του Αγίου Σάββα Στιέπαν Βούκτσιτς έκτισε επίσης τον Ναό του Αγίου Γεωργίου στην Ντόνια Σοπότνιτσα.

Κατά την περίοδο 1519-1523 λειτουργούσε στο Νόβο Γκόραζντε το δεύτερο χρονικά τυπογραφείο στην ιστορία των Βαλκανίων.

Στα χρόνια της Αυστροουγγρικής κατοχής της Βοσνίας-Ερζεγοβίνης κατασκευάστηκε η γραμμή του «Σιδηροδρόμου Ανατολικής Βοσνίας», μικρού εύρους, από το Σαράγεβο έως το Ούβατς και το Βάρντιστε, που διερχόταν από το Γκόραζντε. Η ονομασία του σιδηροδρομικού σταθμού εκεί ήταν «Ουστίπρατσα-Γκόραζντε». Η κατασκευή της γραμμής άρχισε το 1903 και ολοκληρώθηκε το 1906, με εύρος γραμμής μόλις 0,760 μέτρο, και κόστισε 75 εκατομμύρια χρυσές κορόνες, ποσό που αντιστοιχεί σε 450.000 χρυσές κορόνες ανά χιλιόμετρο, τιμή που την καθιστούσε μία από τις ακριβότερες σιδηροδρομικές γραμμές που είχαν κατασκευασθεί έως τότε σε ολόκληρο τον κόσμο. Το 1939 ο σταθμός του σημερινού Νόβο Γκόραζντε έγινε διασταύρωση, με την κατασκευή μιας διακλαδώσεως έως τη Φότσα, που το ένωνε με το Βελιγράδι. Η όλη γραμμή, απαράδεκτα μικρού εύρους για σύγχρονο κανονικό σιδηρόδρομο, τέθηκε εκτός λειτουργίας το 1978.

Το 1994 δημιουργήθηκε ο νέος δήμος, με τον διαμελισμό του προϋπάρχοντος δήμου του Γκόραζντε σε ένα τμήμα που ανήκε στη Σερβική Δημοκρατία της Βοσνίας και Ερζεγοβίνης και σε ένα τμήμα που ανήκε στην Ομοσπονδία της Βοσνίας και Ερζεγοβίνης, με βάση τη Συμφωνία του Ντέιτον. Το αρχικό όνομα του πρώτου τμήματος (του σημερινού Νόβο Γκόραζντε) ήταν **Σρπσκο Γκόραζντε** (= «σερβικό Γκόραζντε»), αλλά το 2004 η ονομασία αυτή κρίθηκε «αντισυνταγματική» και αντικαταστάθηκε προσωρινώς με την παραδοσιακή ονομασία **Ουστίπρατσα** (*Ustiprača*). Η σημερινή ονομασία υιοθετήθηκε ένα έτος αργότερα, το 2005.

## Δημογραφία
[thumb|Ο ποταμός [Δρίνος στο Νόβο Γκόραζντε]]
Το 1991 ο πληθυσμός του δήμου ήταν 4.715 κάτοικοι, εκ των οποίων το 76,6% ήταν Μποσνιάκοι (Μουσολμάνοι της Βοσνίας) και το 21,6% Σέρβοι, ενώ το 2013 ο πληθυσμός είχε μειωθεί σε 3.117 κατοίκους, από τους οποίους το 46,8% ήταν Μποσνιάκοι και το 51,9% Σέρβοι.

## Παραπομπές


## Εξωτερικοί σύνδεσμοι
* Επίσημος ιστότοπος

Νοβο Γκοραζ
History of Science

***History of Science*** είναι ένα επιστημονικό, διεπιστημονικό περιοδικό αφιερωμένο στην ιστορία της επιστήμης, που δημοσιεύεται στα αγγλικά, ρωσικά, τουρκικά, περσικά, αραβικά και αζερμπαϊτζανικά. Απευθύνεται σε ιστορικούς της επιστήμης από διάφορες χώρες, οι οποίοι ενδιαφέρονται για την ανάπτυξη της επιστήμης, την επίδρασή της στην κοινωνία και τη δημοσίευση ερευνητικών ευρημάτων στον τομέα αυτό. Το περιοδικό δημοσιεύει επίσης κριτικές βιβλίων σχετικά με την ιστορία της επιστήμης καθώς και αναφορές που σχετίζονται με αυτό το θέμα.

Εκδίδεται από το 2018. Το περιοδικό εκδίδεται από τον AcademyGate Publishing και το International Metafizika Center. Όλα τα δημοσιευμένα άρθρα υπόκεινται σε αξιολόγηση από την επιστημονική επιτροπή. Το *History of Science* είναι καταχωρημένο σε πολλές διεθνείς βάσεις δεδομένων.

## Δείτε επίσης
* Journal on European History of Law
* The Wall Street Journal
* Περιοδικό Ισπανικής Φιλολογίας
* Time
* Journal of Clinical Oncology

## Παραπομπές


## Διαδικτυακοί Σύνδεσμοι

* 
* History of Science στο abbonamento Crossref
* History of Science nel database internazionale OpenAlex

Κατηγορία:Νομικά περιοδικά
Κατηγορία:Ακαδημαϊκές εκδόσεις
Κατηγορία:Γλωσσολογία της ισπανικής γλώσσας
Τριανταφύλλι Αργολίδας

Το **Τριανταφύλλι** είναι πολύ μικρός οικισμός της Αργολίδας στον Δήμο Ερμιόνης, ο οποίος βρίσκεται νοτιοδυτικά και λίγο πριν το Ηλιόκαστρο. Απογράφηκε ως ξεχωριστός οικισμός για πρώτη φορά το 2011 με 8 κατοίκους ενώ στην απογραφή 2021 είχε 3. Μαζί με το Ηλιόκαστρο αποτελούν την ομώνυμη κοινότητα που υπάγεται στην Δημοτική Ενότητα Ερμιόνης του Δήμου Ερμιονίδας.   

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Ποντκόζαρα Γκόρνια

Η **Ποντκόζαρα Γκόρνια** (βοσν. *Podkozara Gornja*, σερβ. Подкозара Горња) είναι χωριό που ανήκει στον Δήμο του Νόβο Γκόραζντε, στο δυτικό μέρος της Σερβικής Δημοκρατίας της Βοσνίας και Ερζεγοβίνης.

## Δημογραφία και γεωγραφία
Σύμφωνα με την απογραφή του 2013 ο πληθυσμός της Ποντκόζαρα Γκόρνια ήταν 98 κάτοικοι, έναντι 129 κατοίκων το 1981. Το χωριό είναι κτισμένο διάσπαρτα, σε μέσο υψόμετρο περίπου 580 μέτρα πάνω από την επιφάνεια της θάλασσας.

## Παραπομπές


Ποντκοζαρα Γκορνια
Αυλώνα Αργολίδας

Η **Αυλώνα** είναι μικρός οικισμός της Αργολίδας στον Δήμο Ερμιονίδας, ο οποίος βρίσκεται βορειοανατολικά του Κρανιδίου και δυτικά της Ερμιόνης.

Απογράφηκε ως ξεχωριστός οικισμός για πρώτη φορά το 2011 με 80 κατοίκους ενώ στην απογραφή 2021 είχε 18. Ανήκει στην κοινότητα Κρανιδίου που υπάγεται στην Δημοτική Ενότητα Κρανιδίου του Δήμου Ερμιονίδας.   

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Ρέιν Κοτόφ

Ο **Ρέιν Κοτόφ** (γεννημένος στις 17 Φεβρουαρίου 1965 στο Ρασίκου, στην κομητεία Χάρτζου) είναι ένας Εσθονός χειριστής ταινιών και μοντέρ.

Το 1991 αποφοίτησε από το Ινστιτούτο Κινηματογραφίας του Γερασίμοφ.

Τα έτη από 1985 έως 1993 εργάστηκε στην Tallinnfilm. 

Σήμερα εργάζεται κυρίως για την Allfilm.

Το 2014 βραβεύτηκε με το Τάγμα του Λευκού Αστέρα, IV τάξη.

## Φιλμογραφία

* 2015 "1944" (ταινία μεγάλου μήκους, χειριστής) 
* 2015 "Tiibadeta piloot" (ταινία μεγάλου μήκους, χειριστής) 
* 2016 "Luuraja ja luuletaja" (ταινία μεγάλου μήκους, χειριστής) 
* 2018 "Seltsimees laps" (ταινία μεγάλου μήκους, χειριστής) 
* 2019 "Tõde ja õigus" (ταινία μεγάλου μήκους, χειριστής) 
* 2022 "*Burial"* (κινηματογραφιστής) 

## Παραπομπές


Κατηγορία:Αποδέκτες του Τάγματος του Λευκού Αστέρα της Εσθονίας 4ης τάξης
Ζακ Έντουιν Μπραντενμπέργκερ

Ο **Ζακ Έντουιν Μπραντενμπέργκερ** (19 Οκτωβρίου 1872 – 13 Ιουλίου 1954) ήταν Ελβετός χημικός και μηχανικός υφασμάτων, ο οποίος εφηύρε το 1908 την κελλοφάνη.  Για την εφεύρεση αυτή, το Franklin Institute των ΗΠΑ τον βράβευσε με την διάκριση *Elliott Cresson Medal* το 1937.

## Βιογραφία
Ο Μπραντενμπέργκερ γεννήθηκε στη Ζυρίχη και σπούδασε χημεία στη Φιλοσοφική Σχολή του Πανεπιστήμιο της Βέρνης και αναγορεύτηκε διδάκτορας σε ηλικία μόλις 22 ετών, με την ανώτατη διάκριση *[[summa cum laude]]*. Ήταν τότε ο νεότερος χημικός που αναγορεύτηκε διδάκτορας στην Ελβετία.
\
Μετά τις σπουδές του, πήγε στη Γαλλία και εργάστηκε ως ειδικός χρωστικών για υφαντουργικές βιομηχανίες στη Νορμανδία και στο Ρεμιρόν. Το 1904 εργάστηκε στην εταιρεία Blanchisserie et Teinturerie de Thaon. Το 1908 ανέπτυξε την πρώτη μηχανή για την παραγωγή πυκνής κελλοφάνης από την κυτταρίνη. Τα διπλώματα ευρεσιτεχνίας του μεταβιβάστηκαν το 1917 στην εταιρεία του La Cellophane S.A., η οποία ιδρύθηκε το 1913 στο Μπεζόν στη Γαλλία. Η εμπορική αγγλική ονομασία *"Cellophane"* προήλθε από τις γαλλικές λέξεις *«κυτταρίνη»* και *«διαφανής»*. 

Το 1923 η εταιρεία Du Pont και η La Cellophane S.A. δημιούργησαν από κοινού ένα joint venture για να καλύψουν την αγορά των ΗΠΑ. Μέχρι τη δεκαετία του 1950, ο Μπραντενμπέργκερ είχε λάβει πολλές ευρεσιτεχνίες για διαδικασίες παραγωγής και εφαρμογές των διαφανών μεμβρανών του. Επειδή τα πρώτα διπλώματα ευρεσιτεχνίας για την παραγωγή μεμβρανών είχαν λήξει τη δεκαετία του 1920, άλλες χημικές εταιρείες παγκοσμίως άρχισαν επίσης να παράγουν το σελοφάν.

Η παγκόσμια οικονομική επιτυχία του σελοφάν αποτέλεσε τη βάση για την εντυπωσιακή περιουσία που άφησε ο Ζακ Έντουιν Μπραντενμπέργκερ στην κόρη του, Ιρμα Μάρθα Μπραντενμπέργκερ. Το 2006, εισήχθη στην National Inventors Hall of Fame.

## Ίδρυμα
Η Μάρθα Μπραντενμπέργκερ, με τη διαθήκη της, ίδρυσε το 1965 το Ίδρυμα Δρ. Ζ. Ε. Μπραντενμπέργκερ, το οποίο καταχωρήθηκε στο εμπορικό μητρώο του Καντονίου της Ζυρίχης το 1986, μετά το θάνατό της. Από το 1990, το ίδρυμα απονέμει ετησίως βραβεία σε εξέχουσες προσωπικότητες της Ελβετίας, οι οποίες έχουν προσφέρει σημαντική βοήθεια στον ανθρωπιστικό πολιτισμό, την κοινωνική πρόοδο ή την αναβάθμιση του βιοτικού επιπέδου.

Το βραβείο, ύψους 200.000 φράγκων (περίπου 185.000 €), είναι ένα από τα υψηλότερα χρηματικά βραβεία στην Ελβετία και απονέμεται από το διοικητικό συμβούλιο του ιδρύματος, ύστερα από πρόταση επιτροπής βραβείων, στην οποία συμμετέχουν καταξιωμένοι εκπρόσωποι επιστημονικών, κοινωνικών και πολιτιστικών φορέων.

## Παραπομπές


## Εξωτερικοί σύνδεσμοι
* Ίδρυμα Μπραντενμπέργκερ  
* Ιστορική αναδρομή της κελλοφάνης  
* DuPont (The Cellophane Case) 
* Ελβετικό Εθνικό Μουσείο

Κατηγορία:Εφευρέτες
Κατηγορία:Ελβετοί χημικοί
Νίνα Φλορ

Η **Νίνα Φλορ ή Νίνα Ναστάσια Φλορ** (γενν. 22 Ιανουαρίου 1987) είναι Ελβετή επιχειρηματίας. 

Είναι μέλος της τέως Ελληνικής Βασιλικής Οικογένειας και μέλος της ευρύτερης Βασιλικής Οικογένειας της Δανίας, ως σύζυγος του Φίλιππου Ντε Γκρες, νεότερου γιού των Βασιλέων Κωνσταντίνου Β ́ της Ελλάδος και Άννα-Μαρίας της Ελλάδος. 

Η Νίνα είναι ιδρύτρια και διευθύντρια του πολυτελούς ξενοδοχείου Kisawa Sanctuary, στη Μοζαμβίκη.

## Πρώιμα χρόνια
Η Νίνα Ναστάτζα Φλορ γεννήθηκε στις 22 Ιανουαρίου 1987 στο Σανκτ Μόριτς της Ελβετίας και είναι κόρη του Ελβετού δισεκατομμυριούχου και ιδρυτή της VistaJet Τόμας Φλορ και της Καταρίνα Κονέτσνι, διευθύντριας του Οίκου Φάμπεργκε και ιδρυτικής συντάκτριας της Vogue Russia και της Vogue Greece.

Η Νίνα Φλορ έλαβε την εγκύκλιο εκπαίδευση στο Ηνωμένο Βασίλειο και τις Ηνωμένες Πολιτείες.  

Οι γονείς της χώρισαν όταν ήταν πέντε ετών και το 2001, μετακόμισε στο Λονδίνο, όπου η μητέρα της δέχτηκε μια θέση ως συντάκτρια κοσμημάτων στο Tatler.

## Επαγγελματική δραστηριότητα
Η Νίνα εργάστηκε ως Δημιουργική Διευθύντρια της VistaJet, της εταιρείας ιδιωτικών αεροσκαφών που ιδρύθηκε από τον πατέρα της, μέχρι το 2016. Συνεργάστηκε με την Moncler για τις στολές του πληρώματος καμπίνας και συνεργάστηκε με τον σεφ Νόμπου Ματσουχίσα  για τη δημιουργία μενού για αεροπλάνα. Η Νίνα εισήγαγε επίσης μια σειρά οργανικών προϊόντων φροντίδας του δέρματος και καλλυντικών, υλικά τουαλέτας από την Καλιφόρνια, ειδικά κατασκευασμένα ιταλικά ρούχα και ντουβέτες για την αεροπορική εταιρεία.  Συνεργάστηκε επίσης με το Heywood Hill για να παρέχει βιβλία για την αεροπορική εταιρεία.

Το 2012, η Φλορ εμφανίστηκε σε μια διαφημιστική εκστρατεία της Fabergé.

Είναι ιδρύτρια και δημιουργική διευθύντρια του πολυτελούς Kisawa Sanctuary αλλά και του Κέντρου Επιστημονικών Μελετών, κέντρου προστασίας του περιβάλλοντος, που βρίσκονται στην Νήσο Μπενγκουέρα στη Μοζαμβίκη.

Το Kisawa Sanctuary είναι το πρώτο 3D-εκτυπωμένο θέρετρο στον κόσμο, αφού δημιουργήθηκε χρησιμοποιώντας έναν 3D εκτυπωτή.  

## Προσωπική ζωή
Γνώρισε τον Φιλίππο Ντε Γκρες το 2018, ενώ το ίδιο έτος εμφανίσθηκαν ως ζευγάρι στο γάμο της Πριγκίπισας Ευγενίας  της Υόρκης.

Το 2020 ενώ ήταν διακοπές στην Ιθάκη, η Φλορ και ο Φιλίππος αρραβωνιάστηκαν, με τον αρραβώνα να ανακοινώνεται επίσημα από την  Οικογένεια Γλυξμπουργκ την 1η Σεπτεμβρίου 2020.

Παντρεύτηκαν με πολιτικό γάμο, στις 12 Δεκεμβρίου 2020 στο Σανκτ Μόριτς, σε ιδιωτική τελετή λόγω της πανδημία COVID-19, παρουσία μόνο των γονιών του ζευγαριού.

Τον Οκτώβριο του 2021, πραγματοποιήθηκε θρησκευτικός γάμος στον Μητροπολιτικό Ναό Αθηνών.

## Τιμητικές διακρίσεις
### [[Ελληνική βασιλική οικογένεια|Ελληνική Βασιλική Οικογένεια]]
* 45x45εσ Μεγαλόσταυρος του Τάγματος των Αγίων Όλγα και Σοφία 

## Παραπομπές


Κατηγορία:Έλληνες ευεργέτες
Κατηγορία:Ελληνική Βασιλική Δυναστεία
Κατηγορία:Πριγκίπισσες της Δανίας
Κάμπος Κοιλάδος Αργολίδας

Ο **Κάμπος** Κοιλάδας είναι οικισμός του Δήμου Ερμιονίδας στην Αργολίδα και την Πελοπόννησο.

## Γενικά στοιχεία
Ο Κάμπος βρίσκεται δίπλα στα ανατολικά παράλια του Αργολικού κόλπου, στον Όρμο Κοιλάδας και σε υψόμετρο 1 μέτρου. Απέχει 5 χιλιόμετρα βορειοδυτικά από το Κρανίδι (έδρα του δήμου) ενώ βορειοδυτικά του χωριού είναι η Κοιλάδα και βορειοανατολικά ο συνώνυμος Κάμπος Κρανιδίου. Αναφέρεται επίσημα, ως ξεχωριστός οικισμός, για πρώτη φορά να απογράφεται το 1981 στον δήμο Κρανιδίου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Κοιλάδα, το Δορούφι και την νησίδα Κορωνίδα αποτελούν την κοινότητα Κοιλάδας που υπάγεται στη Δημοτική Ενότητα Κρανιδίου του Δήμου Ερμιονίδας. Σύμφωνα με την απογραφή 2021 είχε 62 κατοίκους ενώ με αυτήν του 2011 είχε 41.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Σεβιανό τρίγωνο

Στην γεωμετρία, το **σεβιανό τρίγωνο** (ή αλλιώς **τρίγωνο του Σεβά** ή **τρίγωνο του Τσέβα**) ενός σημείου \rm P ως προς το τρίγωνο \rm AB\Gamma, είναι το τρίγωνο που σχηματίζεται από τα σημεία \rm A', B', \Gamma' των σεβιανών του \rm P (δηλαδή τα σημεία τομής των \rm AP, BP, \Gamma P  με τις πλευρες του τριγώνου \rm B\Gamma, \Gamma A, AB αντίστοιχα).

Το τρίγωνο παίρνει το όνομά του από τον μαθηματικό Τζιοβάνι Τσέβα που μελέτησε τις σεβιανές στα τρίγωνα. 

## Ειδικές περιπτώσεις
* Το ορθικό (ή αλλιώς ποδικό) τρίγωνο είναι το σεβιανό τρίγωνο του ορθοκέντρου.
* Το συμπληρωματικό τρίγωνο είναι το σεβιανό τρίγωνο του βαρυκέντρου.
* Το τρίγωνο Ζεργκόν είναι το σεβιανό τρίγωνο του εγκέντρου.

## Δείτε επίσης
* Σεβιανή
* Θεώρημα Τσέβα

## Περαιτέρω ανάγνωση
### Εξωτερικοί σύνδεσμοι
* Σεβιανό τρίγωνο στο MathWorld.

### Ελληνικά άρθρα
* 

### Ξενόγλωσσα άρθρα
* 

## Παραπομπές


Κατηγορία:Τρίγωνα
Λίμνη Ιχέμα

Η **Ιχέμα** (αγγλ. *Lake Ihema*) είναι λίμνη στην ανατολική Ρουάντα της Αφρικής, δίπλα στα σύνορα με την Τανζανία. Η λίμνη βρίσκεται στην ελώδη περιοχή που σχηματίζει ο μεγάλος ποταμός Καγκέρα, ο οποίος τροφοδοτείται με τα νερά της μέσα από ένα κανάλι πολύ μικρού μήκους. Η Ιχέμα είναι η μεγαλύτερη λίμνη που βρίσκεται αποκλειστικά στο έδαφος της Ρουάντα, καθώς έχει έκταση 90 και πλέον τετραγωνικά χιλιόμετρα. Εάν συμπεριλάβουμε και τις λίμνες που μοιράζεται η Ρουάντα με άλλα κράτη, τότε είναι η τρίτη μεγσλύτερη της Ρουάντα, μετά την τεράστια Λίμνη Κίβου (Ρουάντα-Κονγκό) και τη Λίμνη Ρουέρου (Ρουάντα-Μπουρούντι). Η λίμνη Ιχέμα υπάγεται αυτοδιοικητικώς στον Δήμο Καγιόνζα και καταλάμβάνει το νότιο μέρος του Εθνικού National Park, το οποίο περιλάμβάνει τουλάχιστον 14 λίμνες, εκ των οποίων η Ιχέμα είναι η μεγαλύτερη.

Η λίμνη εμφανίζει μεγάλη βιοποικιλότητα, πέρα από τα ψάρια της. Εκτός από ιπποπόταμου και κροκόδειλους, φιλοξενεί 550 είδη πτηνών, μεταξύ των οποίων μερικά εντυπωσιακά πουλιά, όπως ο φαλαινοκέφαλος (*Balaeniceps rex*) και το πολύχρωμο ωδικό *[[Laniarius mufumbiri]]*. Συναντώνται επίσης αρκετά ενδημικά είδη, από ίβιδες, ερωδιούς, χαραδριίδες, σκολοπακίδες, γεράκια και άλλα.

## Παραπομπές


Κατηγορία:Λίμνες της Ρουάντας
Κατηγορία:Υγροβιότοποι
Βέλικο Παλάντσιστε

Το **Βέλικο Παλάντσιστε** (βοσν. *Veliko Palančište*, σερβ. Велико Паланчиште) είναι χωριό που ανήκει στον Δήμο του Πριέντορ, στο βορειοδυτικό μέρος της Σερβικής Δημοκρατίας της Βοσνίας και Ερζεγοβίνης.

## Δημογραφία και γεωγραφία
Σύμφωνα με την απογραφή του 2013 ο πληθυσμός του Βέλικο Παλάντσιστε ήταν 443 κάτοικοι, έναντι 503 κατοίκων το 1991. Το χωριό είναι κτισμένο διάσπαρτα σε μέσο υψόμετρο περίπου 230 μέτρα πάνω από την επιφάνεια της θάλασσας. Απέχει σε ευθεία γραμμή περί τα 11 χιλιόμετρα νότια από την πόλη Πριέντορ.

## Παραπομπές


Βελικο Παλαντσιστε
Ρασίκου

Το **Ρασίκου** (γερμανικά: *Ρασίκ*) είναι μια συνοικία (Εσθονικά: alevik) στην ενορία Ρασίκου, στην κομητεία Χάργιου, με πληθυσμό 1.372 κατοίκων (2020). Αν και βρίσκεται σε ενορία με το ίδιο όνομα, το Ρασίκου δεν είναι το επίσημο διοικητικό κέντρο του δήμου (το οποίο είναι η Αρουκούλα, που βρίσκεται λίγα χιλιόμετρα ή ένα σιδηροδρομικό σταθμό πιο κοντά στο Τάλιν). Ο οικισμός άρχισε να αναπτύσσεται τον 19ο αιώνα γύρω από το σιδηροδρομικό σταθμό. Το αρχοντικό Ρασίκου (πρώτη φορά αναφερόμενο το 1497) ιδρύθηκε στον χώρο του προηγούμενου χωριού Καέμλα (Κεαμόλ) και κατά τον μεσαίωνα ανήκε στο Αβαείο Παντίσι.

Εκεί υπάρχει δημοτικό σχολείο (από το 1717), κοινοτικό κέντρο, βιβλιοθήκη, κέντρο υγειονομικής περίθαλψης, φαρμακείο, νηπιαγωγείο και δύο καταστήματα τροφίμων. Επίσης, εκεί δραστηριοποιούνται ορισμένοι βιομηχανικοί κατασκευαστές: η *AS Mistra-Autex, η οποία* παράγει χαλιά αυτοκινήτων και η *AS Raasiku Elekter* η οποία παράγει ηλεκτρικό εξοπλισμό και μεταλλικά προϊόντα.

Η Λουθηρανική Εκκλησία του Χάργιου-Γιάανι είναι στο Ρασίκου. Το σημερινό εκκλησιαστικό κτίριο χτίστηκε το 1863, αλλά διατηρούνται τα θεμέλια του παλιού παρεκκλήσιου. Εκεί υπάρχει το προαύλιο της εκκλησίας, το παλιό και το νέο νεκροταφόρο και ένα πάρκο.

## Ιστορία
Κατά τον Β' Παγκόσμιο Πόλεμο, το Ρασίκου ήταν ένας από τους προορισμούς στους οποίους μεταφέρθηκαν Γερμανοί Εβραίοι για εξόντωση από το σταθμό της Μοαβιτενστράσε.

Το 1942, κατά τη διάρκεια της γερμανικής κατοχής, περίπου 1.200 άνθρωποι από τη Φρανκφούρτη και το στρατόπεδο συγκέντρωσης Τερεζίνσαττ μεταφέρθηκαν στο σταθμό Ρασίκου και δολοφονήθηκαν σε κοντινούς λόφους..

## Μεταφορά
μικρογραφία|Πύργος νερού του σιδηροδρομικού σταθμού Ρασίκου
Το Ρασίκου χωρίζεται από το σιδηροδρομικό δρόμο Ταλίν-Τάπα. Ο σιδηροδρομικός σταθμός άνοιξε το 1870. Στη σοβιετική εποχή χτίστηκε ένα κτίριο για τον σταθμό εμπορευμάτων και τον έλεγχο των σημάτων. Ο παλιός ξύλινο σταθμός επιβατών κατεδαφίστηκε το 2000, αλλά τα βοηθητικά κτήρια και ο πύργος νερού έχουν διατηρηθεί. Όλα τα προαστιακά τρένα σταματούν εκεί καθώς επίσης και τα τρένα που κατευθύνονται προς την κατεύθυνση του Τάρτου και της Νάρβα (εκτός από τις ταχείες αμαξοστοιχίες). Η μεταφορά προς το Ταλίν απαιτεί περίπου 35 λεπτά.

Το Ρασίκου έχει επίσης μια σύνδεση λεωφορείου με το Ταλίν (συνήθως πολύ πιο αργή από το τρένο λόγω του μήκους των γραμμών και του μεγάλου αριθμού σταθμών). Υπάρχουν τέσσερις στάσεις λεωφορείων στο Ρασίκου.

Ο δρόμος Γιέγκαλα-Αρούβαλλα περνά από το Ρασίκου και από αυτόν προκύπτουν τοπικοί δρόμοι προς το Κοστιβέρε, το Κέχρα, το Άνιγια και το Αρουάρου.

## Αθλητισμός
Ο ποδοσφαιρικός σύλλογος Ράασικου ΦΚ Τζόκερ έχει έδρα το Ρασίκου , που παίζει σήμερα στην τέταρτη κατηγορία II liga Εσθονίας .Το 2018 άνοιξε το Κέντρο Αθλητισμού του Ρασίκου, που βρίσκεται στην οδό Κόολι 1.

## Σημαντικοί άνθρωποι

* Ο Τόνου Όιμ (γεννημένος το 1941), δύο φορές παγκόσμιος πρωταθλητής του σκάκι δι' αλληλογραφίας, γεννήθηκε στο Ρασίκου.

## Αναφορές
 
Κατηγορία:Οικισμοί στην Εσθονία
Ακρινό Δράμας

Το **Ακρινό** είναι εγκαταλελειμμένο χωριό της Ανατολικής Μακεδονίας στην Περιφερειακή Ενότητα Δράμας. 

Το μόνο κτίριο που εξακολουθεί να στέκει στο χωριό σήμερα από το 1848 είναι ο μεταβυζαντινός Ναός των Ταξιαρχών Μιχαήλ και Γαβριήλ, αποτελώντας το μοναδικό διατηρημένο μνημείο της περιοχής.

## Γεωγραφία
Το Ακρινό βρίσκεται ακριβώς επάνω στα σύνορα της Ελλάδας με τη Βουλγαρία. Είναι κτισμένο στους πρόποδες του όρους Όρβηλου σε υψόμετρο 880 μέτρων. Βρίσκεται περίπου 60 χλμ. βορειοδυτικά της Δράμας και 20 χλμ. δυτικά από το Κάτω Νευροκόπι (έδρα του δήμου).

## Ιστορικά στοιχεία
Το Ακρινό, ήταν παλαιότερα γνωστό ως Λόφτσα και υπήρξε ένα από τα σημαντικότερα σιδηρουργικά κέντρα της περιοχής. Οι κάτοικοί του ειδικεύονταν στην κατασκευή πεταλοειδών σφηνών, προϊόντα που διακινούνταν τόσο τοπικά όσο και σε μεγαλύτερα αστικά κέντρα, όπως η Θεσσαλονίκη. Στην ευρύτερη περιοχή του χωριού έχουν εντοπιστεί ίχνη αρχαίων οικισμών καθώς και τμήματα ενός παλαιού ρωμαϊκού δρόμου.

Σύμφωνα με τον Βούλγαρο ιστορικό και εθνογράφο Γεώργιο Στρέζοφ (1891), το χωριό διέθετε ελληνική εκκλησία και σχολείο, το οποίο, παρά τις ελλείψεις σε διδακτικό προσωπικό και εκπαιδευτικά μέσα, βρισκόταν σε καλή κατάσταση. Την περίοδο εκείνη, την ευθύνη της ελληνικής εκπαίδευσης στην περιοχή είχε το Οικουμενικό Πατριαρχείο. Το 1889, τοποθετήθηκε στο χωριό Βούλγαρος δάσκαλος, ο οποίος δίδασκε σε 20 μαθητές. Ο Γάλλος καθηγητής και γεωγράφος Αλεξάντρ Συνβέ αναφέρει ότι το 1878, στην επισκοπή Λόφτσα του Μελένικου ζούσαν 1.250 Έλληνες.

Το 1913, το Ακρινό βρέθηκε πάνω στη συνοριακή γραμμή Ελλάδας-Βουλγαρίας. Πριν τη Συνθήκη του Νεϊγύ (1919), το χωριό είχε πληθυσμό που ξεπερνούσε τους χίλιους κατοίκους. Οι κάτοικοί του, οι οποίοι ήταν σλαβόφωνοι αγρότες και κτηνοτρόφοι, Ορθόδοξοι Χριστιανοί και υπήκοοι της Οθωμανικής Αυτοκρατορίας, αντιμετώπισαν πιέσεις από τους κομιτατζήδες μετά τη δημιουργία της Βουλγαρικής Εξαρχίας. Στο πλαίσιο της Εθελούσιας Ανταλλαγής Πληθυσμών Ελλάδας-Βουλγαρίας, μετεγκαταστάθηκαν στη Βουλγαρία. Μετά την αποχώρησή τους, εγκαταστάθηκαν στο χωριό περίπου 60 οικογένειες προσφύγων. Σύμφωνα με την απογραφή του 1928, το Ακρινό είχε 214 κατοίκους, ενώ το 1940 ο πληθυσμός είχε μειωθεί σε 80 άτομα. Το χωριό εγκαταλείφθηκε μετά τον ελληνικό εμφύλιο πόλεμο.

## Παραπομπές


Κατηγορία:Εγκαταλελειμμένα χωριά της περιφερειακής ενότητας Δράμας
Παραλία Φούρνων Αργολίδας

Η **Παραλία Φούρνων** απογράφεται ως ξεχωριστός οικισμός για πρώτη φορά από το 2001 στο τότε Τοπικό Διαμέρισμα Φούρνων του τότε Δήμου Κρανιδίου. Πρόκειται για μικρό οικισμό της Αργολίδας στον Δήμο Ερμιονίδας και την Πελοπόννησο, ο οποίος βρίσκεται κοντά στα ανατολικά παράλια του Αργολικού κόλπου. Απέχει περίπου 4 χλμ. Δ.-ΝΔ. από τους Φούρνους και 10 χλμ. (οδικά) Β.-ΒΔ. από το Κρανίδι (έδρα του δήμου). Στην απογραφή 2021 έχει 24 κατοίκους, σε αυτήν του  2011 είχε 8 ενώ το 2001 ήταν 5. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Μαϊμού με προβοσκίδα

250px|μικρογραφία|Αρσενική μαϊμού με προβοσκίδα
Η **μαϊμού με προβοσκίδα** (Nasalis larvatus) είναι ένα δενδρόβιο πρωτεύον θηλαστικό που ανήκει στις Κερκοπιθηκίδες με ασυνήθιστα μεγάλη μύτη (ή προβοσκίδα), κοκκινοκαφέ χρώμα δέρματος και μακριά ουρά. Είναι ενδημικό του νησιού Βόρνεο της νοτιοανατολικής Ασίας και βρίσκεται κυρίως σε δάση μαγγρόβια και στις παράκτιες περιοχές του νησιού.

Συνυπάρχει με τον ουρακοτάγκο του Βόρνεο και με πιθήκους όπως το silvery lutung. Ανήκει στο μονοτυπικό γένος Nasalis..

Ζουν γενικά σε ομάδες που αποτελούνται από ένα ενήλικο αρσενικό, μερικά ενήλικα θηλυκά και τους απογόνους τους. Μπορεί επίσης να υπάρχουν ομάδες αποκλειστικά αρσενικών. 

## Παραπομπές


Κατηγορία:Θηλαστικά 
Κατηγορία:Πρωτεύοντα
Iridescent (τραγούδι)

Το «**Iridescent**» είναι τραγούδι του Αμερικανικού ροκ συγκροτήματος Linkin Park. Κυκλοφόρησε στις 27 Μαΐου 2011 ως το τρίτο single για τις ΗΠΑ, το τέταρτο για το εξωτερικό και συνολικά το τελευταίο από το τέταρτο στούντιο άλμπουμ του συγκροτήματος, *[[A Thousand Suns]]*. Το μουσικό βίντεο του τραγουδιού σκηνοθετήθηκε από τον Τζο Χαν, τον turntablist του συγκροτήματος.

Το «Iridescent» είναι επίσης το μουσικό σήμα της ταινίας *[[Transformers 3]]* (2011), με αυτή να είναι η τρίτη φορά που τραγούδι του συγκροτήματος περιλαμβάνεται σε ταινία *Transformers*. Για την κυκλοφορία της ταινίας, το τραγούδι έγινε remix με Dolby Surround 7.1.

Το τραγούδι έλαβε θετικά σχόλια και έγινε μέτρια επιτυχία παγκοσμίως.

## Λίστα κομματιών

## Παραπομπές


## Εξωτερικοί σύνδεσμοι

* Επίσημο μουσικό βίντεο στο YouTube

Κατηγορία:Τραγούδια των Linkin Park
Κατηγορία:Τραγούδια του 2010
Κατηγορία:Singles του 2011
Κατηγορία:Τραγούδια γραμμένα από τον Μάικ Σινόντα
Κατηγορία:Singles της Warner Bros. Records
Τραγωδία στα Τέμπη

Με τον όρο **τραγωδία στα Τέμπη** μπορεί να αναφέρονται τα ακόλουθα δυστυχήματα:
* Δυστύχημα στα Τέμπη (1999)
* Τροχαίο δυστύχημα στα Τέμπη (2003)
* Σιδηροδρομικό δυστύχημα στα Τέμπη (2023)
Ομοσπονδία Διαιτητών Καλαθοσφαίρισης Ελλάδος

Η **Ομοσπονδία Διαιτητών Καλαθοσφαίρισης Ελλάδος** (Ο.Δ.Κ.Ε.) είναι οργανισμός υπεύθυνος για την εκπαίδευση, πιστοποίηση και συντονισμό των διαιτητών καλαθοσφαίρισης στην Ελλάδα. Ιδρύθηκε με σκοπό την ανάπτυξη και την προώθηση της διαιτησίας, διασφαλίζοντας την τήρηση των κανονισμών και την ακεραιότητα του παιχνιδιού σε όλα τα επίπεδα. 

Ιδρύθηκε το έτος 1979 με ιδρυτικά μέλη τους συνδέσμους Αττικής-Πειραιώς, Θεσσαλονίκης, Αχαΐας και Μαγνησίας. Σήμερα αριθμεί 26 μέλη. Ενισχύεται οικονομικά από τη Γενική Γραμματεία Αθλητισμού, αλλά και από ιδιώτες χορηγούς και υποστηρικτές. Στεγάζεται σε ιδιόκτητα γραφεία στο Κουκάκι, συνοικία της Αθήνας.

Η Ο.Δ.Κ.Ε. οργανώνει σεμινάρια, εκπαιδευτικά προγράμματα και αξιολογήσεις, ενώ συνεργάζεται στενά με την Ελληνική Ομοσπονδία Καλαθοσφαίρισης και άλλους φορείς για τη συνεχιζόμενη βελτίωση της διαιτησίας στο ελληνικό μπάσκετ. Παράλληλα και σε συνεργασία με τους Συνδέσμους Διαιτητών λειτουργεί Σχολές Διαιτησίας σε όλο τον ελλαδικό χώρο, αλλά και σεμινάρια συνεχούς επιμόρφωσης. Επίσης διοργανώνει και λειτουργεί Σχολές Καθηγητών Διαιτησίας καθώς και Σεμινάρια για Παρατηρητές Διαιτησίας.

Εν ενεργεία πρόεδρος της Ομοσπονδίας είναι από το 2022 ο Παντελής Ελευθεριάδης.

## Παραπομπές


## Εξωτερικοί σύνδεσμοι
* Ομοσπονδία Διαιτητών Καλαθοσφαίρισης Ελλάδος, επίσημος ιστότοπος.

Ομοσπονδια Διαιτητων
Καλαθοσφαιριση Διαιτητες
NGC 530

Ο **[[Νέος Γενικός Κατάλογος|NGC]] 530** ή **IC 106** είναι φακοειδής γαλαξίας στον αστερισμό Κήτος. Απέχει περίπου 226 εκατομμύρια έτη φωτός από τον Γαλαξία μας και έχει διάμετρο περίπου εκατό χιλιάδων ετών φωτός. Το ανακάλυψε ο αστρονόμος Λιούις Α. Σουίφτ στις 20 Νοεμβρίου 1886 και εκ νέου, ανεξάρτητα από τον προαναφερθέντα ο Γκυγιώμ Μπιγκουρντάν (Guillaume Bigourdan) στις 16 Νοεμβρίου 1887 και τον κατέγραψε ως IC 106.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Κήτος (αστερισμός)
0530
05210
00965
+00-04-119
Love Live! The School Idol Movie

**Love Live! The School Idol Movie** (ラブライブ！The School Idol Movie, Rabu Raibu! The School Idol Movie) είναι μια ιαπωνική μουσική ταινία κινουμένων σχεδίων του 2015, μέρος του Love Live! Σειρά πολυμέσων School Idol Project από τους Sunrise, Lantis και Dengeki G's Magazine, που λαμβάνει χώρα μετά τη δεύτερη σεζόν της τηλεοπτικής σειράς anime 2013-2014. Η ταινία κυκλοφόρησε στην Ιαπωνία στις 13 Ιουνίου 2015 και έλαβε άδεια στη Βόρεια Αμερική από την NIS America. 

## Πραγματική
Μετά τη νίκη του προηγούμενου Love Live!, το μουσικό γκρουπ «μ's» λαμβάνει ειδοποίηση από τους διοργανωτές του διαγωνισμού, οι οποίοι σκοπεύουν να διοργανώσουν ένα τρίτο event, αυτή τη φορά στο Tokyo Dome. Για να προσελκύσουν περισσότερους θεατές, ζήτησαν από τους μ να δημοσιοποιήσουν το γεγονός κάνοντας εμφανίσεις στις Ηνωμένες Πολιτείες. Αν και οι μ είχαν ήδη αποφασίσει να διαλυθούν, συμφώνησαν να εμφανιστούν για να βοηθήσουν το Love Live! για να αποκτήσουν περισσότερη ορατότητα.

## Ελευθερία
Τον Ιανουάριο του 2015 η ημερομηνία κυκλοφορίας της ταινίας ανακοινώθηκε στις 13 Ιουνίου 2015. Κυκλοφόρησε σε οικιακό βίντεο σε Blu-ray στις 15 Δεκεμβρίου 2015. Η Limited Special Edition πούλησε 193.769 αντίτυπα την πρώτη εβδομάδα, και έγινε το νούμερο ένα εβδομαδιαίο animation Blu-ray στη χώρα.  Μέχρι τις 24 Ιανουαρίου 2016, είχε πουλήσει 220.772 αντίτυπα.  

Η ταινία κυκλοφόρησε στους κινηματογράφους στη Νότια Κορέα στις 3 Σεπτεμβρίου 2015, στις Ηνωμένες Πολιτείες στις 11 Σεπτεμβρίου 2015 και στην Ινδονησία στις 21 Οκτωβρίου. Από τον Δεκέμβριο του 2015, η ταινία είχε προβληθεί σε πολλές άλλες χώρες, όπως η Αυστραλία, το Μπρουνέι, το Χονγκ Κονγκ, η Μαλαισία, η Νέα Ζηλανδία, οι Φιλιππίνες, η Σιγκαπούρη, η Ταϊβάν, η Ταϊλάνδη και το Βιετνάμ.  

## Παραγωγή

* Έμη Νίττα ως Χονόκα Κούσακα
* Άγια Ουχιδέα ως Κοτόρι Μινάμι
* Σουζούκο Μιμόρι ως Ούμι Σονόντα
* Γιοσίνο Νάντζο ως Έλι Αγιάσε
* Άινα Κούστα ως Νοζόμι Τότζο
* Πίλε ως Μάκη Νισικίνο
* Ρίχο λίδα ως Ριν Χοσιζόρα
* Γιούρικα Κούμπο ως Χανάγιο Κοϊζούμι
* Σόρα Τοκούι ως Νίκο Γιαζάουα

## Παραπομπές


Κατηγορία:Ταινίες του 2015
Τρομοκρατική επίθεση στο Μόναχο (2025)

thumb|right|Το σημείο της επίθεσης
Στις 13 Φεβρουαρίου 2025 ένας 24χρονος από το Αφγανιστάν **έπεσε με το αυτοκίνητο που οδηγούσε πάνω σε διαδήλωση στο [[Μόναχο]]**. Από την επίθεση τραυματίστηκαν δεκάδες άνθρωποι μεταξύ των οποίων μια 37χρονη από την Αλγερία και η 2χρονη κόρη της, που εξέπνευσαν αργότερα στο νοσοκομείο. Ο δράστης συνελήφθη αμέσως μετά την επίθεση.

## Η επίθεση
Περίπου στις 10.30 τοπική ώρα ο 24χρονος Αφγανός Farhad Noori έπεσε με το αυτοκίνητο που οδηγούσε πάνω σε διαδηλωτές που συμμετείχαν σε διαδήλωση της συνδικαλιστικής οργάνωσης ver.di,  κοντά στο σιδηροδρομικό σταθμό του Μονάχου, στη διασταύρωση  Dachauer Straße και Seidlstraße. Μετά την επίθεση φώναξε στους αστυνομικούς την φράση, Allah Akbar.

Από την επίθεση τραυματίστηκαν  37 άνθρωποι εκ των οποίων τουλάχιστον 18 σοβαρά. Ανάμεσα στους τραυματίες ήταν και αρκετά παιδιά. Μια 37χρονη από την Αλγερία και η 2χρονη κόρη της εξέπνευσαν στο νοσοκομείο 2 μέρες μετά την επίθεση.

## Ο δράστης
Ο Farhad Noori γεννήθηκε στην Καμπούλ το 2001 και ως ασυνόδευτος ανήλικος έφτασε στην Γερμανία στα τέλη του 2016, αφού έζησε ένα διάστημα στην Ιταλία. Η Ομοσπονδιακή Υπηρεσία για τους Μετανάστες και τους Πρόσφυγες απέρριψε το αίτημά του για χορήγηση ασύλου τον Φεβρουάριο του 2017 και του δόθηκε μια προσωρινή άδεια παραμονής. Μεταφέρθηκε σε ειδική μονάδα φιλοξενίας νέων. Τελικά δεν απελάθηκε καθώς μετά την κατάληψη της εξουσίας στο Αφγανιστάν από τους Ταλιμπάν υπήρξε αναστολή των απελάσεων Αφγανών από την Γερμανία. Τον Απρίλιο του 2021 ο Δήμος του Μονάχου εξέδωσε για τον Noori ειδοποίηση ανοχής (toleration notice) και τον Οκτώβριο του ίδιου έτους άδεια παραμονής.

Ο Noori πήγε σχολείο στη Γερμανία και παρακολούθησε προγράμματα επαγγελματικής κατάρτισης. Είχε εργαστεί σε δύο εταιρίες στο κομμάτι της ασφάλειας, για την αποτροπή κλοπών, (store detective) και παράλληλα ασχολούνταν με το bodybuilding, όπου είχε παρουσία σε κοινωνικά δίκτυα. Είχε λογαριασμό στο TikTok όπου παρουσιαζόταν ως fitness influencer με περισσότερους από 32.000 ακολούθους.

Ο Υπουργός Εσωτερικών της Βαυαρίας Γιοακίμ Χέρμαν (Joachim Herrmann) δήλωσε μετά την επίθεση ότι ο Noori είχε συλληφθεί παλιότερα για κλοπές και ναρκωτικά και ότι τελούσε υπό καθεστώς απέλασης. Αργότερα παραδέχθηκε ότι είχε κάνει λάθος καθώς ο 24χρονος δεν είχε ποινικές καταδίκες και ζούσε στη Γερμανία νόμιμα με άδεια παραμονής και εργασίας από τον Δήμο του Μονάχου.

Μολονότι ο Noori δεν ήταν καταγεγραμμένος από τις γερμανικές αρχές ως εξτρεμιστής υπήρχαν αναφορές για αναρτήσεις του με ισλαμιστικό περιεχόμενο το τελευταίο διάστημα στα social media.  Σύμφωνα με τον Γιοακίμ Χέρμαν ο Noori επέλεξε τυχαία τη συγκεκριμένη διαδήλωση ως στόχο.

## Παραπομπές
NGC 532

Ο **[[Νέος Γενικός Κατάλογος|NGC]] 532** είναι σπειροειδής γαλαξίας ο οποίος βρίσκεται στον αστερισμό Ιχθύες και τον ανακάλυψε ο αστρονόμος Ουίλιαμ Χέρσελ (William Herschel) στις 4 Σεπτεμβρίου 1786. Απέχει περίπου εκατό εκατομμύρια έτη φωτός από τη Γη.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ιχθύες (αστερισμός)
0532
05264
00982
+01-04-056
Γκούσταφ Μύλλερ (αστρονόμος)

Ο **Καρλ Χέρμαν Γκούσταφ Μύλλερ** (Karl Hermann Gustav Müller, 7 Μαΐου 1851&ndash;7 Ιουλίου 1925) ήταν Γερμανός αστρονόμος.

## Βίος και έργο
Γεννήθηκε στο Σβάιντνιτς (Schweidnitz) στη Σιλεσία και ήταν υιός εμπόρου. Ο πατέρας του απεβίωσε όταν ήταν μόλις έξι ετών. Το 1870 ξεκίνησε την φοίτησή του στο Πανεπιστήμιο της Λειψίας και δύο χρόνια αργότερα μεταφέρθηκε στο Πανεπιστήμιο του Βερολίνου. Το 1877 ολοκλήρωσε το διδακτορικό του και στη συνέχεια εργάστηκε στο Παρατηρητήριο Αστροφυσικής του Πότσδαμ. Κύρια σημεία ενδιαφέροντος στην επιστημονική του πορεία ήταν η μελέτη του ηλιακού φάσματος και η φωτομετρία.

Στα 1880&ndash;82 βοήθησε τον αστροφυσικό Xέρμαν Καρλ Φόγκελ (Hermann Carl Vogel) να συντάξει έναν κατάλογο αστρικών φασμάτων ενώ το 1877 ξεκίνησε να μελετά μέσω της φωτομετρίας τους πλανήτες και τις ατμόσφαιρές τους. Επίσης το 1882 ήταν επικεφαλής της γερμανικής αποστολής που πήγε στο Χάρτφορντ στις ΗΠΑ για να παρατηρήσει τη διάβαση της Αφροδίτης. Το 1886 ξεκίνησε η συνεργασία του με τον  Πάουλ Κεμπφ (Paul Kempf) προκειμένου να συνταχθεί ο *Potsdam Durchmusterung*, ένας κατάλογος αστέρων του Βορείου Ημισφαιρίου που περιλάμβανε όλους τους αστέρες που είχαν μέγεθος από 7,5 και πάνω. Το 1897 δημοσίευσε το εγχειρίδιο *Die Photometrie der Gestirne* («Η Φωτομετρία των Αστέρων»). και μεταξύ 1900 και 1915 συνέταξε μαζί με τον Ερνστ Χάρτβιγκ (Ernst Hartwig) τρίτομο κατάλογο που περιλαμβάνει 1687 μεταβλητούς αστέρες.

Μεταξύ 1896 και 1924 διετέλεσε επίσης γραμματέας της Αστρονομικής Εταιρείας (*[[Astronomische Gesellschaft]]*). Το 1918 έγινε μέλος της Πρωσικής Ακαδημίας Επιστημών και συνεργάτης ( της Βασιλικής Αστρονομικής Εταιρείας. Μεταξύ 1917&ndash;1921 διετέλεσε διευθυντής του Παρατηρητηρίου Αστροφυσικής του Πότσδαμ. Συνταξιοδοτήθηκε το 1921, σε ηλκία εβδομήντα ετών. Παντρεύτηκε τρεις φορές και απέκτησε επτά παιδιά. Ο υιός του Ρολφ έγινε και αυτός αστρονόμος και εργάστηκε στο Αστεροσκοπείο του Πότσδαμ.

## Σημειώσεις


## Παραπομπές

Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Κατηγορία:Αστρονόμοι του 20ού αιώνα
Έρνστ Χάρτβιγκ

Ο **Καρλ Ερνστ Άλμπρεχτ Χάρτβιγκ** (Carl Ernst Albrecht Hartwig, 14 Ιανουαρίου 1851, Φραγκφούρτη - 3 Μαΐου 1923 Μπάμπεργκ) ήταν Γερμανός αστρονόμος.

## Επιστημονικό έργο
Στις 20 Αυγούστου 1885 ανακάλυψε ένα νέο αστέρα, τον SN&nbsp;1885A στον Γαλαξία της Ανδρομέδας. Πρόκειται για τον πρώτο υπερκαινοφανή που παρατηρήθηκε έξω από τον Γαλαξία μας. Επίσης ανακάλυψε, μόνος του ή σε συνεργασία με συναδέλφους του, τους κομήτες C/1879 Q2, C/1880 S1 και C/1886 T1. Το 1882 παρατήρησε τη διάβαση της Αφροδίτης από την Αργεντινή. Το 1883  ήταν το έτος παρατήρησης του κομήτη 6P/d'Arrest, ανακάλυψε πέντε αστρονομικά αντικείμενα που προστέθηκαν στον Νέο Γενικό Κατάλογο καθώς παρατηρούσε από το αστεροσκοπείο του Στρασβούργου.

Η Γαλλική Ακαδημία Επιστημών του απένειμε το 1902 το Βραβείο Βαλζ για τις ηλιομετρικές του παρατηρήσεις και το έργο του πάνω στους μεταβλητούς αστέρες. Ο σεληνιακός κρατήρας «Χάρτβιγκ» καθώς και ο ομώνυμος κρατήρας στον πλανήτη Άρη ονομάσθηκαν έτσι προς τιμήν του.

## Παραπομπές

## Εξωτερικοί σύνδεσμοι
* 

Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Κατηγορία:Αστρονόμοι του 20ού αιώνα
Ζόγκα Αργολίδας

Η **Ζόγκα** είναι πολύ μικρός οικισμός της Αργολίδας στην Πελοπόννησο.

## Γενικά στοιχεία
Η Ζόγκα βρίσκεται σε απόσταση 17 χιλιομέτρων Δ.-ΝΔ. από το Άργος και 6χιλιομέτρων Δ. από το Ελληνικό. Πρόκειται για ποιμενικό χωριό, κτισμένο σε υψόμετρο 467 μέτρων, με θέα τις απόκρημνες ανατολικές πλαγιές του Κτενιά. Είναι γνωστό για το Ιερό Προσκύνημα του Αγίου Ιγνατίου (θεμελιώθηκε το 1983), αργότερα ξενώνας για τη φιλοξενία των προσκυνητών και το 2003 συνεδριακό κέντρο.

Αναφέρεται επίσημα για πρώτη φορά το 1961 να απογράφεται στην τότε κοινότητα Κρυονερίου. Σύμφωνα με το Σχέδιο Καλλικράτης και την τροποποίησή του Κλεισθένης Ι, μαζί με το Ελληνικό, την Κρύα Βρύση, το Κρυονέρι και το Τουρνίκι αποτελούν την κοινότητα Ελληνικού που υπάγεται στην Δημοτική Ενότητα Άργους του Δήμου Άργους - Μυκηνών. Στην απογραφή 2021 είχε 8 κατοίκους ενώ σε αυτήν του 2011 ήταν 12. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Για Ένα Ευρωπαϊκό Μέλλον

Για Ένα Ευρωπαϊκό Μέλλον (σλαβομακεδονικά: За европска иднина, λατινογραφή: Za evropska idnina, αλβανικά: Për të ardhme evropiane) είναι η σημερινή ονομασία της Πολιτικής συμμαχίας στη Βόρεια Μακεδονία με επικεφαλή την Σοσιαλδημοκρατική Ένωση Μακεδονίας (SDSM).

## Ιστορία
Το SDSM έχει αγωνιστεί στις περισσότερες κοινοβουλευτικές εκλογές από το 1994 ως μέρος ενός συνασπισμού υπό την ηγεσία του κόμματος. Στις Εκλογές του 1994 σχημάτισε την "Συμμαχία για τη Μακεδονία" μαζί με το Φιλελεύθερο Κόμμα και το Σοσιαλιστικό Κόμμα. Για τις κοινοβουλευτικές εκλογές του 2002 και του 2006 σχημάτισε το Μαζί για τη Μακεδονία [mk]. Οι Εκλογές του 2008 διεξήχθησαν με το όνομα Ήλιος - Συνασπισμός για την Ευρώπη [mk].

Για τις κοινοβουλευτικές Εκλογές του 2016 η συμμαχία ονομάστηκε "Για τη ζωή στη Μακεδονία". Για τις εκλογές του 2020 έγινε "Μπορούμε! Περισσότερα και καλύτερα".

Στις 27 Μαρτίου 2024 η SDSM και οι εταίροι της ίδρυσαν τη συμμαχία "Για Ένα Ευρωπαϊκό Μέλλον".   Το SDSM θεωρεί ότι ο συνασπισμός είναι ικανός να εξασφαλίσει την ένταξη της Βόρειας Μακεδονίας στην ΕΕ. Ο συνασπισμός κέρδισε 18 έδρες στις εκλογές του 2024.

## Παραπομπές


Κατηγορία:Σελίδες με μη επιθεωρημένες μεταφράσεις
Μπαρτ Ντε Βέβερ

Ο **Μπαρτ Ντε Βέβερ** (*Bart Albert Liliane De Wever*, ολλανδικά: [ˈbɑrt də ˈʋeːvər]; γενν. στις 21 Δεκεμβρίου 1970) είναι Βέλγος πολιτικός, ο οποίος υπηρετεί ως πρωθυπουργός του Βελγίου από τον Φεβρουάριο του 2025. Από το 2004 έως το 2025, ο Ντε Βέβερ ήταν ο ηγέτης της Νέας Φλαμανδικής Συμμαχίας (N-VA), ενός πολιτικού κόμματος που υποστήριζε τη μετατροπή του Βελγίου σε συνομοσπονδιακό κράτος. Από τον Ιανουάριο του 2013 έως τον Φεβρουάριο του 2025, ήταν δήμαρχος της Αμβέρσας, μετά τις δημοτικές εκλογές του 2012.

Ο Ντε Βέβερ ηγήθηκε της νίκης του κόμματός του στις ομοσπονδιακές εκλογές του 2010, όταν το N-VA έγινε το μεγαλύτερο κόμμα τόσο στη Φλάνδρα όσο και στο Βέλγιο συνολικά. Το πέτυχε και πάλι στις επόμενες τρεις εκλογικές αναμετρήσεις, ενώ τελικά του ανατέθηκε από τον βασιλιά Φίλιππο ο σχηματισμός νέας κυβέρνησης μετά τις εκλογές του 2024. 

Έπειτα από οκτώ και πλέον μήνες διαπραγματεύσεων μεταξύ των κομμάτων N-VA, Vooruit, CD&V, MR και Les Engagés, ανακοινώθηκε στις 31 Ιανουαρίου 2025 ότι επιτεύχθηκε συμφωνία, με τον Ντε Βέβερ να αναλαμβάνει υποψήφιος πρωθυπουργός. Στις 3 Φεβρουαρίου 2025 ο Ντε Βέβερ και η κυβέρνησή του ορκίστηκαν, με τον Ντε Βέβερ να γίνεται ο πρώτος Φλαμανδός εθνικιστής πολιτικός που κατέχει το αξίωμα του πρωθυπουργού του Βελγίου.

## Παραπομπές


Κατηγορία:Πρωθυπουργοί του Βελγίου
Κατηγορία:Ηγέτες εν ενεργεία
Στραβή Ράχη Αργολίδας

Η **Στραβή Ράχη** είναι μικρός οικισμός της Αργολίδας στην Πελοπόννησο και έχει υψόμετρο 308 μέτρα. Βρίσκεται σε απόσταση περίπου 16 χλμ. Δ.-ΝΔ. από το Άργος και 8 χλμ. Α.-ΝΑ. από την Καρυά. Απογράφεται ως ξεχωριστός οικισμός για πρώτη φορά το 1981 στην κοινότητα Καρυάς που υπάγεται στην Δημοτική Ενότητα Λυρκείας του Δήμου Άργους - Μυκηνών. Στην απογραφή 2021 είχε 18 κατοίκους ενώ σε αυτήν του 2011 ήταν 19.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Τσιρίστρα Αργολίδας

Η **Τσιρίστρα** είναι πολύ μικρός οικισμός της Αργολίδας στην Πελοπόννησο. 

## Γενικά στοιχεία
Η Τσιρίστρα βρίσκεται στις νοτιοανατολικές πλαγιές του όρους Φαρμακά σε υψόμετρο 400 μέτρων. Απέχει  περίπου 23 χιλιόμετρα βορειοδυτικά από το Άργος, νότια της περνά η ΕΟ Κορίνθου - Τρίπολης και είναι τα Λύκρεια ενώ νοτιοανατολικά είναι τα Στέρνα. Αξιοθέατά της είναι το ομώνυμο κάστρο, υπολείμματα του οποίου υπάρχουν 1 χιλιόμετρο βορειοανατολικά και το μικρό σπήλαιο που χρησιμοποιήθηκε από τους κατοίκους της περιοχής σαν καταφύγιο στα χρόνια της κατοχής 

Αναφέρεται επίσημα για πρώτη φορά το 1908 να προσαρτάται στον τότε δήμο Αλέας. Σύμφωνα με το Σχέδιο Καλλικράτης και την τροποποίησή του Κλεισθένης Ι, μαζί με το Γυμνό αποτελούν την κοινότητα Γυμνού που υπάγεται στην Δημοτική Ενότητα Λυρκείας του Δήμου Άργους - Μυκηνών. Στην απογραφή 2021 είχε 7 κατοίκους ενώ σε αυτήν του 2011 ήταν 13. 

## Εξωτερικοί σύνδεσμοι

* Κάστρο Τζιρίστρας ή Κάστρο Τσιρίστρας από τον Καστρολόγο.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Μπαβαί

Το **Μπαβαί** (, ) είναι γαλλική κοινότητα στο νομό του Νορ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Νορ
Παντελής Τσιμπισκάκης

μικρογραφία|Παντελής Τσιμπισκάκης
Ο **Παντελής Τσιμπισκάκης** είναι βραβευμένος Έλληνας ποιητής, μεταφραστής και συνθέτης.

## Βιογραφικά στοιχεία
Γεννήθηκε στη Θεσσαλονίκη το 1979 και σπούδασε γλώσσες και τέχνη στην Αγγλία και την Αμερική.

Είναι πτυχιούχος Γλωσσολογίας του πανεπιστημίου του Lincoln, κάτοχος Master Μεταφραστικών Σπουδών από το Πανεπιστήμιο του Portsmouth και απόφοιτος του Πανεπιστημίου της Νέας Υόρκης (NYU) στον τομέα της Διοίκησης Τεχνών.

Έχει εκδώσει εννέα ποιητικές συλλογές και ποιήματά του συμπεριλαμβάνονται σε ανθολογίες - συγκεντρωτικές εκδόσεις   και επιθεωρήσεις ποιητικής τέχνης   και έχουν μεταφραστεί στα αγγλικά και τα ισπανικά.

Το 2019 ο Παντελής Τσιμπισκάκης τιμήθηκε με το βραβείο «*Ησίοδος*» στον Διεθνή Διαγωνισμό Ποίησης «*Κ.Π. Καβάφης 2019*».

Το 2020 ο Παντελής Τσιμπισκάκης τιμήθηκε με το *Πρώτο Τιμητικό Βραβείο Φιλοσοφικού Ποιήματος* και το βραβείο «*Αισχύλος*» στον Διεθνή Διαγωνισμό Ποίησης «*Κ.Π. Καβάφης 2020*».

Το 2007 μετέφρασε το ιστορικό αφήγημα του Leon Sciaky *Αποχαιρετώντας τη Θεσσαλονίκη* για λογαριασμό των εκδόσεων Μπαρμπουνάκη   και το 2024 επιμελήθηκε και συνέθεσε το εικαστικό και βιογραφικό λεύκωμα *Ζωγραφική Παρακαταθήκη*  των εκδόσεων Ζήτη.

Το 2015 κυκλοφόρησε το άλμπουμ *Ένδωθεν*  με 13 ποιήματά του μελοποιημένα από τον ίδιο και ενορχηστρωμένα και ερμηνευμένα σε συνεργασία με άλλους συνθέτες και καλλιτέχνες και το 2022 διασκεύασε και έγραψε στίχους πάνω στη μουσική του Ισπανού συνθέτη και κιθαρίστα Manuel Simón-Talero Horga. 

## Eργογραφία
* 2007 - «*Αποχαιρετώντας τη Θεσσαλονίκη, σταυροδρόμι Ανατολής και Δύσης*», Εκδόσεις Μπαρμπουνάκη (μετάφραση)
* 2008 - «*Θυρανοίξια*», Εκδόσεις Μπαρμπουνάκη
* 2010 - «*Ἀβλέμμων βυθός*», Εκδόσεις Ζήτη
* 2012 - «*Θρυαλλίς*», Εκδόσεις Ζήτη
* 2014 - «*Θύραθεν*», Εκδόσεις Ζήτη
* 2016 - «Πολλαχώς», Εκδόσεις Ζήτη
* 2018 - «*Ατρέπτως*», Εκδόσεις Ζήτη,
* 2020 - «*Αιθερονόμος*», Εκδόσεις Ζήτη
* 2021 - «*Εγκυκλοπαίδεια γραμμάτων και τεχνών*», Εκδόσεις Αμφικτιονία Ελληνισμού (συλλογικό έργο - ανθολογία)
* 2022 - «*Αστέρινη*», Εκδόσεις Ζήτη
* 2024 - «*Ζωγραφική Παρακαταθήκη*», Εκδόσεις Ζήτη
* 2024 - «*Μετατονισμοί*», Εκδόσεις Ζήτη

Πολλά από τα έργα του έχουν παρουσιαστεί σε μουσικοποιητικές εκδηλώσεις στη Διεθνή Έκθεση Βιβλίου Θεσσαλονίκης στο βιβλιοπωλείο Ιανός, στην αίθουσα τελετών της Ομοσπονδίας Δυτικομακεδονικών Σωματείων Θεσσαλονίκης  και την αίθουσα εκδηλώσεων του κινηματογράφου Ολύμπιον.

## Παραπομπές


## Εξωτερικοί σύνδεσμοι
* https://www.youtube.com/watch?v=JtBvOnwNpU0&ab_channel=TV100Thessaloniki
* https://kaygazpro.com/edgar-allan-poe-the-man-the-myth-his-legacy/?utm_source=rss&utm_medium=rss&utm_campaign=edgar-allan-poe-the-man-the-myth-his-legacy

Κατηγορία:Έλληνες ποιητές
Υπεριδρωσία

Η **υπεριδρωσία** είναι μια παθολογική κατάσταση κατά την οποία οι ιδρωτοποιοί αδένες παράγουν ιδρώτα σε υπερβολικές ποσότητες, πέρα από τις φυσιολογικές ανάγκες του σώματος. Η κατάσταση αυτή μπορεί να επηρεάσει διάφορες περιοχές του σώματος, όπως τις μασχάλες, τις παλάμες, τα πέλματα και το πρόσωπο.

## Επιδημιολογία
Η υπεριδρωσία εμφανίζεται εξίσου και στα δύο φύλα και τείνει να εκδηλωθεί πιο συχνά μετά τη δεύτερη δεκαετία της ζωής. Υπολογίζεται ότι περίπου το 3% του πληθυσμού πάσχει από αυτήν την κατάσταση. Εκτός από το αισθητικό κομμάτι, η υπερβολική εφίδρωση μπορεί να επηρεάσει σημαντικά την ψυχολογία των ασθενών, δυσχεραίνοντας τις κοινωνικές και επαγγελματικές τους σχέσεις.

## Κατηγορίες
Η υπεριδρωσία ταξινομείται σε δύο βασικές κατηγορίες:

* **Πρωτοπαθής υπεριδρωσία**: Εμφανίζεται χωρίς υποκείμενη παθολογική αιτία και συνήθως επηρεάζει συγκεκριμένες περιοχές του σώματος (π.χ. μασχάλες, παλάμες, πέλματα, πρόσωπο). Συχνά έχει κληρονομικό χαρακτήρα.
* **Δευτεροπαθής υπεριδρωσία**: Συνδέεται με άλλες ιατρικές καταστάσεις όπως θυρεοειδοπάθειες, μεταβολικά νοσήματα, σακχαρώδη διαβήτη, ορμονικές διαταραχές, λήψη αντικαταθλιπτικών σκευασμάτων και εμμηνόπαυση.

## Διάγνωση
Η διάγνωση της υπεριδρωσίας βασίζεται στη λήψη ιατρικού ιστορικού και σε εργαστηριακές εξετάσεις για τον εντοπισμό πιθανών υποκείμενων αιτιών. Συχνά εφαρμόζεται το τεστ ιωδίου/αμύλου, το οποίο χρωματίζει τις περιοχές με υπερβολική εφίδρωση, διευκολύνοντας τη χαρτογράφηση των σημείων εφαρμογής θεραπείας.

## Θεραπευτικές προσεγγίσεις
Υπάρχουν διάφορες θεραπευτικές επιλογές για την αντιμετώπιση της υπεριδρωσίας, ανάλογα με τη σοβαρότητα της κατάστασης:

* Ενέσεις βοτουλινικής τοξίνης: Αποτελούν μια μη επεμβατική και αποτελεσματική θεραπεία που μειώνει την υπερβολική εφίδρωση για 6-9 μήνες. Η διαδικασία είναι ανώδυνη και επιτρέπει άμεση επιστροφή στις καθημερινές δραστηριότητες.
* Αντιιδρωτικά προϊόντα: Περιλαμβάνουν ειδικές κρέμες και σπρέι που περιέχουν αλουμίνιο, το οποίο μειώνει την παραγωγή ιδρώτα.
* Ιοντοφόρηση: Χρησιμοποιείται κυρίως για τα χέρια και τα πόδια, εφαρμόζοντας ήπια ηλεκτρικά ρεύματα για την αναστολή της λειτουργίας των ιδρωτοποιών αδένων.
* Φαρμακευτική αγωγή: Η λήψη αντιχολινεργικών φαρμάκων μπορεί να μειώσει την υπερβολική εφίδρωση, αλλά συχνά συνοδεύεται από ανεπιθύμητες παρενέργειες.
* Χειρουργική αντιμετώπιση: Σε σοβαρές περιπτώσεις, μπορεί να πραγματοποιηθεί συμπαθεκτομή, μια επέμβαση που διακόπτει τα νευρικά σήματα προς τους ιδρωτοποιούς αδένες.

## Πρόληψη και οδηγίες
Μετά από θεραπείες, συστήνεται:

* Αποφυγή υψηλών θερμοκρασιών (π.χ. σάουνα, ζεστά μπάνια).
* Μείωση έντονης σωματικής άσκησης τις πρώτες 24 ώρες.
* Αποχή από αλκοόλ και ασπιρίνη μετά την εφαρμογή Botox.
* Χρήση ελαφρών, βαμβακερών ρούχων για την αποφυγή ερεθισμού.

Η υπεριδρωσία μπορεί να επηρεάσει σημαντικά την καθημερινότητα, αλλά η σωστή διάγνωση και θεραπευτική προσέγγιση επιτρέπουν στους ασθενείς να ανακτήσουν την άνεση και την αυτοπεποίθησή τους.

## Παραπομπές


Κατηγορία:Δερματικές ασθένειες
Ντιλίνι Ντανιέλ-Σελβαράτναμ

Η **Ντιλίνι Ντανιέλ-Σελβαράτναμ** (*Dileeni Daniel-Selvaratnam*) είναι Βρετανίδα δικηγόρος και δημόσια υπάλληλος, η οποία υπηρετεί ως κυβερνήτρια των Τερκς και Κάικος από τις 29 Ιουνίου 2023. Διετέλεσε κυβερνήτρια της Ανγκουίλα από το 2021 έως το 2023.

## Δημόσια υπηρεσία
Η Ντάνιελ-Σελβαράτναμ έχει ρίζες από τη Σρι Λάνκα και είναι Ταμίλ. Κλήθηκε στο δικηγορικό σώμα το 1999 και απέκτησε μεταπτυχιακό τίτλο στο Δημόσιο Διεθνές Δίκαιο από το Πανεπιστήμιο του Λονδίνου το 2000. Ολοκλήρωσε τη μαθητεία της κατά την περίοδο 2000-2001 στο 9 King's Bench Walk και στο 1 Inner Temple Lane.

Από το 2004 έως το 2007 ήταν σύμβουλος πολιτικής στο υπουργείο Συνταγματικών Υποθέσεων. Από το 2007 έως το 2015 εργάστηκε με διάφορες ιδιότητες στο υπουργείο Δικαιοσύνης.

## Κυβερνήτρια
Ο διορισμός της Ντανιέλ-Σελβαράτναμ ως κυβερνήτριας της Ανγκουίλα ανακοινώθηκε στις 28 Νοεμβρίου 2020- θα ήταν η δεύτερη γυναίκα κυβερνήτης της επικράτειας μετά την Κριστίνα Σκοτ. Έφτασε στην Ανγκουίλα στις 15 Ιανουαρίου 2021 και ξεκίνησε τα καθήκοντά της εξ αποστάσεως λόγω της 15ήμερης εντολής καραντίνας.  Στις 18 Ιανουαρίου 2021 παρακολούθησε την τελετή ορκωμοσίας της μέσω βιντεοσύνδεσης. Στις 21 Ιανουαρίου 2021 μίλησε σε συνεδρίαση του Εκτελεστικού Συμβουλίου και αργότερα συναντήθηκε με τα μέλη της αντιπολίτευσης της Βουλής. Αφού ολοκλήρωσε την καραντίνα της, η Ντάνιελ-Σελβαράτναμ περιηγήθηκε στο νοσοκομείο Πριγκίπισσα Αλεξάνδρα  και στη «ζώνη των ξενοδοχείων». Σε κάθε περιοχή συναντήθηκε με τον βουλευτή που την εκπροσωπούσε και τους κατοίκους της περιοχής- συζήτησε επίσης την επικείμενη κυκλοφορία του εμβολίου COVID-19.

Στις 15 Δεκεμβρίου 2022 το Foreign, Commonwealth, & Development Office ανακοίνωσε ότι η Ντανιέλ-Σελβαράτναμ θα διαδεχόταν τον Νάιτζελ Ντέκιν ως κυβερνήτης των Νήσων Τερκς και Κάικος τον Ιούνιο του 2023.

## Παραπομπές


Σελβαρατναμ
Σελβαρατ
Σελβαρατ